Það stefnir í skemmtilegan Þjóðhátíðardag í Húnaþingi vestra á Hvammstanga en búið er að setja saman fjölbreytta dagskrá fyrir alla aldurshópa . Dagurinn verður tekinn snemma með dorgveiðikeppni við Norðurbryggju og eru ungir sem aldnir hvattir til að mæta . Kl 2 hefst skrúðganga frá íþróttahúsinu að skólanum þar sem 9. bekkur grunnskólans mun sjá um hátíðarkaffi og grill og andlitsmálning verður í boði samhliða því . Hoppkastali verður á svæðinu og leikir fyrir krakkana . Dagskráin mun enda með tónleikum fyrir eldri borgara á sjúkrastofnuninni en dagskrána í heild má sjá hér að neðan . Þjóðhátíðardagskrá Húnaþings vestra á Hvammstanga : 10 - 12:00 – Frítt í sund fyrir alla . 10 - 11:00 – Dorgveiðikeppni við Norðurbryggju , skráning á staðnum frá 9:30 . Börn í fylgd forráðamanna og muna að taka stöngina með . 11:00 – Þjóðhátíðarmessa í Staðarbakkakirkju með söngfólki úr kórum héraðsins . 14 - 16:00 – Skrúðganga , leidd af söngfólki héraðsins frá íþróttarhúsi að grunnskólanum á Hvammstanga með viðkomu á sjúkrastofnuninni . Hátíðarræða og fjallkona við grunnskólann . 9. bekkur verður með hátíðarkaffi og grillsölu sem og öðrum hátíðarvarningi . Hoppkastali og sprell fyrir börnin og nýbúarnir frá Sýrlandi verða með kynningu á sér og sinni menningu . 16 - 17:00 – Ingimar Oddsson flytur hjartnæmustu lög 20. aldar fyrir eldri-borgara á sjúkrastofnun Hvammstanga . Krakkar eru hvattir til að grafa upp íslenska fánann heima eða föndra .